Mga mananaog sa Gawad Komisyon 2007

AGIG panak-op nga tulumanon sa pagsaulog sa “Buwan ng Wika” sa Agosto 2007, ang Komisyon Sa Wikang Filipino (KWF) pinangulohan sa tsirman niini nga si Dr. Ricardo Ma. Duran Nolasco mipahigayon og programa kansang highlights niini mao ang pagpasidungog sa mga mananaog sa kontes (Gawad Komisyon) sa pagpanulat sa lainlaing pinulongan sa Pilipinas.

Ubos sa temang “isang bansa, maraming wika”, ang bibong selebrasyon sa mga pinulongan sa nasod nga giisip usab nga pista sa mga magsusulat sa nagkalainlaing pinulongan gipahigayon niadtong Agosto 31, 2007 sa haluag nga function room sa Bayview Park Hotel sa Roxas Blvd, kanto sa U.N. Avenue, Manila.

Onse ka pinulongan sa tagurha ka kategoriya kada usa niini nga nagtangag og dagkong ganti ang gisambunotan sa banggiitang mga magsusulat sa Pilipinas.

Mga mananaog sa Dibisyong Binisaya-Sinugboanon
(Ubos sa pagdumala nila ni Dr. Cadelaria Cui Acas ug Ginong Salvador Sagadal sa KWF.)

Mubong Sugilanon
 Unang Ganti, “Hinog Sa Panahon” ni Oliver Flores
 Ikaduhang Ganti, “Butikol” ni Rey Araneta
 Ikatulong Ganti, “Kasingkasing Sa Anak Sa Dagat” ni Eleazar T. Acampado
 Unang Pinasidunggan, “Santinaryo” ni Tranquilino P. Udarbe
 Ikaduhang Pinasidunggan, “Balik Sa Sabakan Sa Silangan” ni Melchor U. Yburan
 Ikatulong Pinasidunggan, “Balay Daplin Sa Baybayon” ni Maria Victoria Beltran.

Hugpong Sa Balak
 Unang Ganti, “Ang Berdeng Bayolinista Ug Uban Pang Balak” ni Ester Tapia
 Ikaduhang Ganti, “Witik-witik Sa Hangin Ug Uban Pang Balak” ni Merlie Alunan
 Ikatulong Ganti, “Paglamat Ug Uban Pang Kalisang Sa Kahilom” ni Omar Khalid
 Unang Pinasidunggan, “Pagpamilig Bato Ug Uban Pang Balak” ni Eleazar T. Acampado
 Ikaduhang Pinasidunggan, “Mga Lusok Sa Dag-om” ni Noel P. Tuazon
 Ikatulong Pinasidunggan, “Guinsaugon Ug Uban Pang Mga Balak Nga May Kalabotan Sa Dakong Trahedya” ni Gerardo Vestal.

Mga maghuhukom
 Dr. Marjorie Evasco – Tsirman, Hunta sa Maghuhukom
 Dr. Jaime An Lim – sakop
 Atty. Junne Cañizares – sakop.

Gawad Komisyon